Frank Aaen (EL), 2009-12-03:
Jamen lige præcis det sidste, hr. Holger K. Nielsen siger her, er jo et rigtig godt argument for at udskyde processen, for hvis det er sådan, at vi er enige om, at vi ikke skal indrette os på at købe fly, der er velegnede til at kaste store bomber, bør man jo afsøge markedet en gang mere og på den måde undersøge, hvad vi så kan få til en langt lavere pris, og det ikke er med henblik på at skulle kunne deltage i kommende Afghanistankrige.
Det er da en god idé at undersøge tingene nærmere over længere tid, og jeg skal gerne bidrage med oplysninger.
Indtil videre har det spor jo ikke rigtig været åbent, men bliver det åbnet, bidrager vi naturligvis meget gerne.
Tak for den trods alt åbne tilgang, til trods for at SF er en del af forsvarsforliget.
Men jeg vil godt lidt tættere ind på det med, hvad det er, vi har brug for.
Men vi ved én ting, og det er, at de alle tre er velegnet og indrettet til at kunne aflevere en tung bombelast over et område.
Jeg forstod på hr. Holger K. Nielsen, at den måde, man f.eks. har ført krig på i Afghanistan, med at bombe fra stor højde ikke er noget, man kan anbefale, og det er vi helt enige i.
Vi vil i dag gerne have en debat om, hvorvidt Danmark skal købe nye kampfly, hvilke begrundelser der er for det, og hvad behovet er for at investere i nye kampfly.
Baggrunden er jo den enkelte, at et meget bredt flertal i Folketinget, dvs. alle partier fra Dansk Folkeparti og over til SF, har vedtaget, at Danmark skal anskaffe nye kampfly.
Det er formentlig den største militære investering i nyere tid, der er lagt op til.
Der er tale om indkøb af fly, vi ikke kender prisen på, men 20 mia. kr. er nok et lavt bud.
Det er altså virkelig en udgift af betydning, der her er tale om.
Det er sådan, at forligskredsen i øjeblikket – går jeg ud fra, for vi ved det ikke helt – dvs. forsvarsordførerne fra de nævnte partier plus regeringen, sidder bag lukkede døre og drøfter, hvad vi skal købe, og hvornår vi skal købe.
Men det er jo samtidig også blevet sagt i forbindelse med forsvarsforliget, som de partier har indgået, at vi skal have en åben debat om det – dvs. en åben debat, hvor beslutningsgrundlaget lægges frem, hvor befolkningen inddrages, og hvor Folketinget inddrages, inden der træffes beslutning.
Derfor vil vi jo gerne vide helt præcis, hvor langt man er kommet i forberedelserne til at træffe beslutning om det her indkøb, og hvordan man havde tænkt sig at inddrage befolkningen i en åben debat, inden beslutningen træffes.
Her mener jeg ikke den formelle beslutning, som skal træffes her i Folketingssalen, men den reelle beslutning, som træffes af forligspartierne.
Så er der et spørgsmål, som jeg vil bruge en del tid på at fokusere på i dag: Hvad skal vi bruge de nye fly til?
i den moderne verden?
For uden at have et godt svar på, hvad det er, de skal bruges til konkret – ikke abstrakt, men konkret – er det vel ikke meningen, at man skal investere et kæmpemæssigt milliardbeløb.
Det vil jo være skadeligt for samfundsøkonomien.
Det vil udelukke os fra en lang række andre beslutninger, som vi i stedet for kunne træffe, om, hvad vi vil bruge pengene til, og det vil også have betydning for, hvilken forsvars- og sikkerhedspolitik Danmark skal føre fremover.